DRAMMEN: Én av de deltakende ekvipasjenes hundehalvdel markerte nemlig plutselig på en forbipasserende mann i 20-årene.

Dette førte til at ordinært politi ble tilkalt, og da viste det seg at den lokale mannen var i besittelse av to gram hasj.

Mannen erkjente forholdet på stedet.

NM for narkotikahunder arrangeres tirsdag og onsdag. Over to dager skal deltakerne teste seg i seks øvelser. To av øvelsene vil være åpne for publikum.

Interesserte og nysgjerrige kan være vitne til bilsøk på torget, eller lydighetsøvelse i parken.

Norgesmesterskapet for narkotikahunder ble startet av Norsk Politihundelag, og de lokale lagene bytter på å arrangere. NM ble sist arrangert i Drammen i 2006.